***SVEUČILIŠTE U ZAGREBU – AKADEMIJA DRAMSKE UMJETNOSTI***

***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Akademija dramske umjetnosti je visokoškolska ustanova u sastavu Sveučilišta u Zagrebu. Djelokrug Akademije je visokostručna umjetnička izobrazba studenata za stvaralačke, autorske profesije koje neposredno sudjeluju u kreiranju umjetničkih djela iz polja kazališta, filma, televizije, multimedije i plesa. lzobrazba se vrši kroz umjetničku nastavu, predavanja, vježbe, seminare, terensku nastavu i nastavnu produkciju u kojoj studenti usvajaju znanja i vještine te iskušavaju naučene vještine.

Programi nastave organizirani su na osam odsjeka (Gluma, Kazališna i radijska režija, Filmska i tv režija,, Snimanje, Montaža, Dramaturgija, Produkcija i Ples). Svaki od programa je strukturiran tako da pruža cjelovitost specifičnih vještina i teorijskog znanja koji su neophodni za formiranje visokokvalificiranog umjetničkog kadra. Bitnu komponentu nastave čini nastavna produkcija u kojoj studenti svih odsjeka surađuju i primjenjuju naučena znanja. Nastavna produkcija sastoji se od izvođenja kazališnih i plesnih predstava, filmskih vježbi, produkcije kratkih igranih i dokumentarnih filmova te TV drama, festivala i revija. Važan dio nastavnih aktivnosti odnosi se i na međunarodne programe, projekte i mobilnost studenata i nastavnika.

**OPIS AKTIVNOSTI I PROJEKATA**

Produkcija od više od 100 kratkometražnih i dugometražnih filmova; filmovi završnih godina prikazuju se na priznatim međunarodnim filmskim festivalima te dobivaju brojne nagrade i priznanja, te tako osim što ukazuju na rezultate stručnog i praktičnog rada u okviru nastavnih planova, predstavljaju i najvažnija audiovizualna ostvarenje u Republici Hrvatskoj u toj godini.

Produkcija oko 70 kazališnih predstava i plesnih izvedbi; diplomske izvedbe izvode se na pozornicama ADU, besplatne su za građanstvo, doprinose podizanju razine kvalitete življenja stanovnika Grada Zagreba te gostuju na brojnim međunarodnim i nacionalnim festivalima te na istima dobivaju nagrade i priznanja.

Uspjeh filmskih i kazališnih festivala u produkciji i organizaciji ADU (FRKA, KRADU, DeSADU, PlesADU, ReADU, Danka) i brojni drugi rezultati koji svjedoče o visokim učincima umjetničkog stvaralaštva, kreativnosti, istraživanja i pedagoških procesa.

Važnost Akademije očituje se i u partnerska suradnja s profesionalnim ustanovama i organizacijama u kulturi, kroz koprodukcije i suradnje na produkciji predstava, filmova i drugih projekata (Gradska kazališta, HNK, Hrvatska Radio televizija, Hrvatski audiovizualni savez, Ministarstvo kulture I medija)

Organizacija i suorganizacija javnih događanja i tribina vezanih za umjetničko stvaralaštvo, kulturu i kulturne politike, produkciju u filmskim i izvedbenim umjetnostima, javne politike i visoko obrazovanje. Važan doprinos u kreiranju i suorganizaciji projekata i u njihovoj produkciji: DijalogADU, Politički leksikon, ZFF, ProFilm Days, Rođendan umjetnosti, operni projekti.

Izdavaštvo Akademije dramske umjetnosti: samostalno i u vidu suizdavaštva ADU objavljuje na godišnjoj razini od 2 do 5 knjiga iz područja teorije, stručne literature, monografija i tako se pozicionira kao jedna od najutjecajnijih visokih škola u području umjetnosti u regiji Jugo-istočne Europe

**A621001 Redovna djelatnost Sveučilišta u Zagrebu**

Zakonske i druge pravne osnove

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*
* *Kolektivni ugovor za znanost i visoko obrazovanje*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| Šifra aktivnosti/ programa | 3.514.977 | 4.195.776 | 4.550.625 | 4.564.512 | 4.567.004 | 108,45 |

Ova aktivnost provodi se svake godine, a sastoji se od sljedećih podaktivnosti:

1. *Financiranje rashoda za zaposlene*
2. *Financiranje materijalnih prava zaposlenih*

***Izračun financijskog plana:***

1. *Element/ podaktivnost 1:*

*Planirani broj zaposlenih u 2024.g. x iznos prosječne mjesečne plaće x 12 mjeseci + ostali rashodi za zaposlene=4.480.259 eura*

*Broj zaposlenih u 2025.g. x iznos prosječne mjesečne plaće x 12 mjeseci + ostali rashodi za zaposlene= 4.493.512 eura*

*Broj zaposlenih u 2026.g. x iznos prosječne mjesečne plaće x 12 mjeseci + ostali rashodi za zaposlene= 4.496.004 eura*

1. *Element/ podaktivnost 2:*

*Materijalna prava zaposlenih planiraju se u visini 70.366 eura za razdoblje 2024., 71.000 eura za razdoblje 2025., 71.000 eura za razdoblje 2026.*

**A622122 Programsko financiranje javnih visokih učilišta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj*
* *Odluka o programskom financiranju javnih visokih učilišta u Republici Hrvatskoj u akademskim godinama*
* *Kolektivni ugovor za znanost i visoko obrazovanje*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| A622122 | 470.328 | 712.767 | 635.291 | 635.291 | 635.291 | 89,13 |

Ova aktivnost provodi se svake godine. U razdoblju 2024. – 2026. očekuje se ostvarenje sljedećeg: financiranje materijalnih troškova, tekuće i investicijsko održavanje, nabava opreme, financiranje vanjske suradnje te dodatna ulaganja na građevinskim objektima.

***Izračun financijskog plana:***

Sredstva programskog financiranja planiraju se u jednakom iznosu za razdoblje 2023.-2025. 635.291 eura prema dostavljenim limita od strane Ministarstva znanosti i obrazovanja i Sveučilišta u Zagrebu.

Nastavno su prikazani institucijski ciljevi i rezultati koji su predviđeni Programskim ugovorom

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
|  |  |  |  |  |  |  |  |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 196 | *ISVU baza podataka* | 200 | 200 | 200 |
| Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 1,07 | ISVU baza podataka | 1 | 1 | 1 |
| Broj studenata koji završili studiju akademskoj godini 2021/2022 | Završnost studija | Broj studenata | 105 | ISVU baza podataka | 100 | 100 | 100 |

**A621038 Programi vježbaonica javnih učilišta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj*
* *Odluka o programskom financiranju javnih visokih učilišta u Republici Hrvatskoj u akademskim godinama*
* *Kolektivni ugovor za znanost i visoko obrazovanje*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| A620138 | 701 | 921 | 118 | 118 | 118 | 12,81 |

Ova aktivnost provodi se svake godine. Ovom aktivnošću se financiraju materijalni rashodi za rad mentora.

**A621181 Pravomoćne sudske presude**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Kolektivni ugovor za znanost i visoko obrazovanje*
* *Zakona o plaćama u javnim službama*
* *Pravomoćne sudske presude*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| A621181 | 0 | 14.731 | 6.587 | 0 |  | 44,71 |

Ova aktivnost se ne provodi svake godine.

***Izračun financijskog plana:***

Ukupno su 24 zaposlenika Akademije podnijela tužbu zbog neisplate place po uvećanoj osnovici. U 2022. je do sad pravomoćnu presudu i isplatu po istoj dobilo 9 zaposlenika, u 2023. je 12 zaposlenika, a za 2024. su planirana preostala 3 zaposlenika.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
|  |  |  |  |  |  |
| Broj tužbi | Zaposlenici koji su podnijeli tužbu zbog neisplate place po uvećanoj osnovici | zaposlenik | 24 | Evidencija o isplati placa po sudskim presudama | 3 |

**A679088 Redovna djelatnost Sveučilište u Zagrebu ( iz evidencijskih prihoda )**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj u 2018.-2021.*
* *Kolektivni ugovor za znanost i visoko obrazovanje*
* *Pravilnik o izvorima i načinu raspodjele vlastitih i namjenskih prihoda*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| A679088 | 156.030 | 205.435 | 226.470 | 205.905 | 205.905 | 110,24 |

Ova aktivnost provodi se svake godine. U razdoblju 2023. – 2025. očekuje se ostvarenje sljedećeg: financiranje materijalnih troškova, tekuće i investicijsko održavanje, nabava opreme, financiranje vanjske suradnje.

*Ova aktivnost sastoji se od sljedećih podaktivnosti raspoređenih sukladno izvorima iz kojih se financiraju*

1. *Osnovna djelatnost – participacija školarina ( izvor 43 )*
2. *Izdavaštva i nakladničke djelatnosti ( izvor 31 )*
3. *Iznajmljivanja prostora i opreme koji nisu neophodni za nesmetano obavljanje djelatnosti ( izvor 31 )*
4. *Prodaje proizvoda i usluga koji su rezultat znanstvene, umjetničke i stručne djelatnosti ( izvor 31 )*
5. *Stručna djelatnost – projekti i poslovne suradnje ( izvor 31 )*
6. *Znanstveno istraživački i umjetnički projekti i programi ( izvor 52 )*
7. *Donacije, darovi i sponzorstva ( izvor 61 )*
8. *Ostale nespomenute aktivnosti (izvor 31, 43, 51, 52,).*

***Izračun financijskog plana****:*

*Plan rashoda redovne djelatnosti Sveučilišta u Zagrebu iz evidencijskih prihoda (izvori 31, 43, 52, 61, ) izračunat je kako slijedi:*

Izvor 31:

U 2024. planirana su sredstva na izvoru 31 u iznosu od 34.570 eura. Planirani su prihodi od najma, prihod od poslovne suradnje na europskom projektu koji provodi Tehnička škola Sisak, prihod od izdavaštva i nakladničke djelatnosti. U okviru izvora 31 planirani rashodi odnose se na:

|  |  |  |
| --- | --- | --- |
| 31 | Rashodi za zaposlene | 4.700 |
| 32 | Materijalni rashodi | 24.170 |
| 34 | Financijski rashodi | 1.000 |
| 34 | Financijski rashodi | 4.700 |

Izvor 43:

U 2024. planirana su sredstva na izvoru 43 u iznosu 90.000 eura. Radi se o namjenskim prihodima, kao što su školarine, upisnine, tiskanje diploma. U okviru izvora 43 planirani su rashodi za:

|  |  |  |
| --- | --- | --- |
| 31 | Rashodi za zaposlene | 6.000 |
| 32 | Materijalni rashodi | 73.600 |
| 34 | Financijski rashodi | 10.400 |

Izvor 52:

U 2024. planirana su sredstva u iznosu od 86.900 eura. Radi se o namjenskim prihodim, kao što su sredstva HAVC-a za produkciju završnih, diplomskih i vježbi studenata, sredstva Grada Zagreba za financiranje aktivnosti Galerije F8. U okviru izvora 52 planirani su rashodi za:

|  |  |  |
| --- | --- | --- |
| 32 | Materijalni rashodi | 73.600 |

Izvor 61:

U 2024. planirana su sredstva donacija u iznosu od 15.000 eura. U okviru izvora 61 planirani su rashodi za:

|  |  |  |
| --- | --- | --- |
| 31 | Rashodi za zaposlene | 660 |
| 32 | Materijalni rashodi | 14.340 |

**A679078 EU projekti Sveučilište u Zagrebu ( iz evidencijskih prihoda )**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Ugovori o bespovratnim sredstvima*

|  |  |  |  |  |  |  |
| --- | --- | --- | --- | --- | --- | --- |
|  | Plan 2022. | Plan 2023. | Plan 2024. | Plan 2025. | Plan 2026. | Indeks 24./23. |
| A679078 | 0 | 19.008 | 16.013 | 20.461 |  | 84,24 |

Radi se o Erasmus+ projektima INTERDISCIPLINARY DIALOGUE i GEM. Ukupan iznos planiranih sredstava u 2024. iznosi 16.013.eura. Sredstva planirana na izvoru 51 utrosit ce se na provođenje projektnih aktivnosti.

**INTERDISCIPLINARY DIALOGUE** - Akademija dramske umjetnosti sudjeluje u međunarodnom projektu Interdisciplinarni dijalog kojega podupire Europska komisija u sklopu programa Erasmus+ KA2 Suradnička partnerstva. Projekt okuplja 5 umjetničkih visokih učilišta iz Europe i Oceanije: European Theatre and Film Institute – ETFI (Belgija), Stockholm University of Arts (Švedska), Hungarian University of Agriculture and Life Sciences (Mađarska), Edith Cowan University – The Western Australian Academy of Performing Arts (Australija).Cilj Interdisciplinarnog dijaloga je osposobiti nove stručnjake u području kazališta koji su svjesni interakcije disciplina kao srži suvremenih kazališnih produkcija. Interdisciplinarni dijalog (ID) nudi svojim sudionicima metodu uz pomoć koje će postati kompetentniji u svom sektoru s fokusom na vještine razvijene kroz međusveučilišnu interdisciplinarnu suradnju. Cilj je projekta iskoristiti multidisciplinarnost kazališta prilikom razvoja novog metodološkog pristupa, i za područje kazališta i za sustav visokog obrazovanja, s naglaskom na važnost suradnje tijekom daljnjeg obrazovanja.

**GEM- Cilj projekta je ponovno povezati medijske kurikulume s današnjom ekološkom stvarnošću uvodeći predmete i metode koji razmatraju i djeluju na raskrižju između ekološke stvarnosti i digitalnosti.‘Ekološka stvarnost’ obuhvaća prirodu i njezine pojave, kao i međuodnos umjetno stvorenih okoliša i prirodnog okoliša. Kurikulumi studijskih programa povezanih s dizajnom i produkcijom digitalnih medija trenutno se usredotočuju na stvaranje digitalnih i virtualnih svjetova. Međutim, iako su digitalne vještine i kompetencije važne za studente na današnjem tržištu rada, povezani studijski programi često stvaraju svojevrsni ‘digitalni mjehurić’ zanemarujući utjecaj digitalne tehnologije na naš prirodni okoliš. Ciljevi projekta GEM:** podizanje svijesti o okolišu i borba protiv klimatskih promjena, podrška digitalnim i zelenim mogućnostima sektora visokog obrazovanja, širenje zelenih vještina

U Zagrebu, 15.12.2023. Dekan:

prof.art. Davor Švaić